Document ID: /roh_data/filtered/fineweb-2-filterrobots_roh.jsonl.gz/69872

Sion nizzegia la buna situaziun
- Gievgia, 10.12.2015, 21:21, actualisà a las 23:11
Il club da ballape da Sion è en la fasa da KO da l'Europa League, quai grazia ad in pari da 0:0 a chasa cunter l'FC Liverpool.
En la medema gruppa han Bordeaux e Rubin Kasan giugà pari 2:2.
Liverpool terminescha questa qualificaziun sin plazza 1, Sion è segund. Igl è l'emprima giada dapi 29 onns che Sion è er la primavaira anc represchentà en ina concurrenza europeica.
Basilea gudogna en Pologna
Il club da ballape da Basilea era gia sa qualifitgà e quai sco emprim da la gruppa. Il gieu da questa saira cunter Lech Posen n'à gì nagina muntada pli per il FCB. Tuttina ha il campiun svizzer gudagnà il gieu en Pologna cun 1:0.
Dumengia fruntan Basilea e Sion in encunter l'auter e quei en in gieu da la cuppa svizra.
RR novitads 21.00